

**REPUBLIKA HRVATSKA**

**MINISTARSTVO PRAVOSUĐA I UPRAVE**

**UPRAVA ZA ZATVORSKI SUSTAV I**

**PROBACIJU**

**Zatvor u Zagrebu**

Klasa: Službeno

Zagreb, 29. listopada 2021.

         **OBAVIJEST**

       Obzirom na aktualne epidemiološke pokazatelje, sukladno preporukama Nacionalnog stožera civilne zaštite, te nalogu Ministarstva pravosuđa i uprave vezanim za mjere za prevenciju prenošenja i suzbijanja epidemije koronavirusom (SARS-CoV-2), bolesti (COVID-19) u zatvorskom sustavu od dana 11. listopada 2021. godine, obavještavamo Vas da u Zatvoru u Zagrebu

**od dana 1. studenog do 15. studenog 2021.**

**PRESTAJE PRIVREMENO OGRANIČENJE PRAVA NA POSJETE OSOBAMA LIŠENIM SLOBODE (zatvorenicima).**

**Protokol odobravanja posjeta;**

-       **Posjeti osobama lišenim slobode u zatvorenim uvjetima odvijati će se isključivo na način da se između zatvorenika i posjetitelja (uključivo i posjete djece) nalazi pregrada od pleksiglasa;**

-       **Svi posjetitelji (uključivo i odvjetnici, te druge službene osobe) obavezni su koristiti vlastite maske za lice ili medicinske maske u svim zatvorenim prostorima, te održavati fizičku distancu od najmanje 2 metra;**

-       Na ulazu u prostor kaznenog tijela obavezno će se mjeriti tjelesna temeperatura beskontaktnim toplomjerima, te **osobama kojima bude izmjerena povišena tjelesna temperatura iz preventivnih razloga NEĆE biti odobren posjet,**

-       **svi posjetitelji dužni su u svrhu realizacije posjeta potpisati IZJAVU o postojanju zdravstvenih rizika vezano uz bolest COVID-19 koju će im predati službenici Odjela osiguranja i predočiti negativan PCR-test na koronavirus ne stariji od 72 sata, neovisno o posjedovanju „COVID-potvrde“.**

-       **posjeti se odvijaju prema Dnevnom rasporedu**

**UPRAVITELJ**

**Slaven Funda**

**Dozvola za posjete**

Dozvolu za posjete istražnim zatvorenicima daje nadležni sud prema svojoj procjeni, a traže je posjetitelji.

Dozvolu za posjete zatvorenicima i prekršajno kažnjenim osobama daje upravitelj Zatvora na traženje zatvorenika.

**Dnevni rasporedi**

**Posjete zatvorenicima i kažnjenicima na izdržavanju kazne zatvora**

|  |  |  |
| --- | --- | --- |
|  **Posjete** | ponedjeljak i srijeda | 08,30-14,00(dozvole se izdajuod 08,00 do 13:00 sati) |
| prva i treća nedjelja u mjesecu i blagdanom | 08,00-14,00(dozvole se izdajuod 08,00 do 11:00 sati) |

**Posjete istražnim zatvorenicima i prekršajno zadržanim osobama**

|  |  |  |
| --- | --- | --- |
|  **Posjete** | utorak i četvrtak | 08,30 – 14.00 sati(dozvole se zaprimajuod 08,00 do 13:30 sati) |
| prva i treća nedjelja u mjesecu | 08.00 – 14.00 sati(dozvole se zaprimajuod 08,00 do 11:30 sati) |

 **Odvjetnici**

         radnim danom od ponedjeljka do petka od 9:00 sati do 15:00 sati